Diari Oficial de la Generalitat Valenciana


Sumari del DOGV 5759, del 09-05-2008 (2008/5623)

RESOLUCIÓ de 8 d'abril de 2008, del Servici Territorial d'Energia, de correcció d'errades de la Resolució del Servici Territorial esmentat, de 3 d'abril de 2006, per la qual es va atorgar a Iberdrola Distribución Eléctrica, SA, autorització administrativa, aprovació del projecte d'execució i reconeixement, en concret, d'utilitat pública del projecte «Línia aerosubterrània de mitjana tensió de 20 kV amb origen en ST Santa Pola i final en el sector AR 1», en els termes municipals de Santa Pola i Elx. Expedient: ATLINE/2004/379/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5759

Data del DOGV
:   09-05-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/5623


Data del document
:   08-04-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Elx
    * Santa Pola
    * empresa privada
    * subministrament d'energia elèctrica

RESOLUCIÓ de 8 d'abril de 2008, del Servici Territorial d'Energia, de correcció d'errades de la Resolució del Servici Territorial esmentat, de 3 d'abril de 2006, per la qual es va atorgar a Iberdrola Distribución Eléctrica, SA, autorització administrativa, aprovació del projecte d'execució i reconeixement, en concret, d'utilitat pública del projecte «Línia aerosubterrània de mitjana tensió de 20 kV amb origen en ST Santa Pola i final en el sector AR 1», en els termes municipals de Santa Pola i Elx. Expedient: ATLINE/2004/379/03. [2008/5623]  
Mitjançant una resolució del Servici Territorial d'Energia d'Alacant de la conselleria d'Infraestructures i Transport, de 3 d'abril de 2006, es va atorgar a Iberdrola Distribución Eléctrica, SA, autorització administrativa, aprovació del projecte d'execució i reconeixement, en concret, d'utilitat pública del projecte Línia aerosubterrània de mitjana tensió de 20 kV amb origen en ST Santa Pola i final en el sector AR 1, en els termes municipals de Santa Pola i Elx (Alacant) (Expedient ATLINE/2004/379/03).  
La dita resolució va ser publicada en el DOCV núm. 5269, de 30 de maig de 2006, i en el BOP d'Alacant núm. 120, de 27 de maig de 2006.  
Posteriorment, s'ha advertit que la resolució indicada conté errors materials, atés que s'ha omés en la publicació la inclusió de l'annex que contenia la relació de béns i drets afectats, així com haver indicat incorrectament l'òrgan davant el qual es podia interposar recurs administratiu .  
Per allò que s'ha exposat, segons el que establix l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, de modificació de l'anterior, que permet a les administracions públiques modificar, en qualsevol moment, els errors materials, aritmètics o de fet continguts en els seus actes, i en virtut de les facultats que conferix als servicis territorials d'Energia l'article 28 del Decret 117/2007, de 27 de juliol, pel qual s'aprova el Reglament Orgànic i Funcional de la conselleria d'Infraestructures i Transport, este Servici Territorial d'Energia resol:  
Primer  
Publicar novament el text íntegre de la resolució d'este Servici Territorial d'Energia, de 3 d'abril de 2006, per la qual es va atorgar a Iberdrola Distribución Eléctrica, SA, autorització administrativa, aprovació del projecte d'execució i reconeixement, en concret, d'utilitat pública del projecte Línia aerosubterrània de mitjana tensió de 20 kV amb origen en ST Santa Pola i final en el sector AR 1, en els termes municipals de Santa Pola i Elx (Alacant) (Expedient ATLINE/2004/379/03) que, en l'annex I, s'adjunta a la present.  
Segon  
Notificar la present resolució als interessats.  
"Annex I  
Resolució de 3 d'abril de 2006, del Servici Territorial d'Energia d'Alacant, per la qual s'atorga autorització administrativa, s'aprova el projecte d'execució i es reconeix, en concret, la utilitat pública del projecte Línia aerosubterrània de mitjana tensió 20 kV amb origen en ST Santa Pola i final en el sector AR 1, en els termes municipals de Santa Pola i Elx (Alacant).  
(Expedient ATLINE/2004/379/03).  
Per Resolució de 5 de novembre de 2004, del Servici Territorial d'Energia d'Alacant, es va sotmetre a informació pública la sol·licitud d'autorització administrativa, aprovació del projecte d'execució, reconeixement, en concret, d'utilitat pública i la relació concreta i individualitzada de béns i drets afectats pel projecte Línia aerosubterrània de mitjana tensió 20 kV amb origen en ST Santa Pola i final en el sector AR 1, en els termes municipals de Santa Pola i Elx (Alacant), amb la petició prèvia, a l'empara de l'article 5 del Reglament d'Expropiació Forçosa, de l'entitat beneficiària, Iberdrola Distribución Eléctrica, SA, i es publiquen anuncis en el Diari Oficial de la Comunitat Valenciana, amb data 10 de desembre de 2004, en el Butlletí Oficial de la Província d'Alacant, amb data 13 de desembre de 2004, i en el diari Información amb data 10 de desembre de 2004.   
Durant el període d'informació pública es van presentar al·legacions: l'Ajuntament de Santa Pola va manifestar: a) que atés que el planejament pròxim preveu classificació del sòl pel traçat aeri de la línia projectada, la línia hauria de ser subterrània en eixe traçat; b) que hauria de fer-se coincidir el traçat amb una línia de gas ja aprovada; c) que hauria de fer-se coincidir el traçat urbà per l'interior de Gran Alacant, a fi de causar el mínim de molèsties; d) que en el projecte no s'indica si la línia abastirà les futures necessitats de la zona de desenvolupament que afecta Santa Pola i en quina quantitat.  
Les al·legacions van ser contestades per l'entitat beneficiària la qual va posar de manifest el següent: a) que s'han fet reunions amb els servicis tècnics de l'Ajuntament de Santa Pola en les quals ha quedat patent que el traçat de la línia és compatible amb el desenvolupament urbanístic de les zones urbanes i urbanitzable previstes en el PGOU de Santa Pola; b) que coordinarà amb els servicis tècnics de l'Ajuntament l'execució de la línia en el tram de Gran Alacant, a fi de reduir al mínim les afeccions en este sector; c) que en gran part del seu recorregut la línia suposa una ampliació de l'actualment existent, amb l'objecte precisament de minimitzar els perjuís utilitzant les servituds ja constituïdes; d) que el projecte es troba emmarcat dins del conjunt d'actuacions que Iberdrola té previstes en l'àrea de Santa Pola (construcció d'una nova subestació elèctrica i línies associades), que inclouen una previsió sobre el futur desenvolupament de la localitat de Santa Pola.  
Atés que s'han respectat en la mesura del possible els drets dels particulars i que s'han fet compatibles en els aspectes tècnics, econòmics i mediambientals amb un traçat racional de les instal·lacions, i sense perjuí de les corresponents indemnitzacions que el Jurat Provincial d'Expropiacions haurà de determinar per mutu acord o per mitjà del corresponent expedient de preu just.  
En virtut d'això, de conformitat amb el que disposa el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat; el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediment d'autorització d'instal·lacions d'energia elèctrica, i els articles 53 i 54 de la Llei 54/1997, de 27 de novembre, del Sector Elèctric (BOE del 28.11.1997), este Servici Territorial d'Energia d'Alacant ha resolt atorgar a Iberdrola Distribución Eléctrica, SA, autorització administrativa, aprovar al projecte d'execució i reconéixer, en concret, la utilitat pública del projecte Línia aerosubterrània de mitjana tensió 20 kV amb origen en ST Santa Pola i final en el sector AR 1, en els termes municipals de Santa Pola i Elx (Alacant), i s'establixen en tot cas les prescripcions següents:  
1. Primera. En tot moment haurà de complir-se el que s'establix en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en el Reial Decret 1955/2000, d'1 de desembre, pel qual es regulen les activitats del transport, distribució, comercialització, subministrament i procediments d'autorització d'instal·lacions d'energia elèctrica, així com en la Llei 54/1997, de 27 de novembre, del Sector Elèctric.  
2. El termini d'execució de les obres i instal·lacions serà de dotze mesos a partir de l'ocupació real de les finques afectades.  
3. Les instal·lacions que s'autoritzen per la present resolució hauran de realitzar-se d'acord amb el projecte i la resta de documentació tècnica presentada. Queden especificades en les següents dades bàsiques: tensió nominal: 20 kV; longitud: 1.772 m en el tram aeri i 2.843 m en el tram subterrani; suports: 14 suports de perfils metàl·lics del tipus de gelosia, segons la recomanació UNESA 6707 B i la norma NI 52.10.01; conductors: en el tram aeri, tres circuits de tres conductors LA-110 d'alumini-acer, i en el tram subterrani, dos circuits de tres conductors aïllats unipolars d'alumini de 240 mm² de secció, segons la denominació HEPR-Z1; origen: en la subestació transformadora de Santa Pola; final: en el sector AR-1 d'Arenals del Sol, en el terme municipal d'Elx, on connectarà amb la línia de mitjana tensió projectada per al sector esmentat.  
4. Iberdrola Distribución Eléctrica, SA, informarà de l'acabament de les instal·lacions a este Servici Territorial per al seu reconeixement definitiu i alçament de l'acta de posada en servici de les instal·lacions, ja que sense este requisit no podran entrar en funcionament.  
5. L'administració es reserva el dret a deixar sense efecte esta autorització en el moment en què es demostre l'incompliment de les condicions expressades, per la declaració inexacta de les dades subministrades o una altra causa excepcional que ho justifique.  
Contra esta resolució, que no posa fi a la via administrativa, podrà interposar-se recurs d'alçada davant de la Direcció General d'Energia (carrer Colom, 1. 46646 València) en el termini d'un mes, comptador des de l'endemà a aquell en què tinga lloc la notificació de la present, de conformitat amb el que establix l'article 115 de la Llei 30/1992, de 26 de novembre, de Règim Jurídic de les Administracions Publiques i Procediment Administratiu Comú.  
Alacant, 3 d'abril de 2006. El cap del Servici Territorial d'Energia: Miguel García Mengual".  
Alacant, 8 d'abril de 2008.- El cap del Servici Territorial d'Energia d'Alacant: Miguel García Mengual.  
Relació concreta i individualitzada de béns i drets afectats  
Projecte: LMT Santa Pola - Sector AR-1 - província d'Alacant  
Terme municipal de Santa Pola  
  
\* \* \* \* \* \* \* \* \* \* \* \* \* \* \* \* \* \* \*  
Relación concreta e individualizada de bienes y derechos afectados  
Proyecto: L.M.T. Santa Pola - Sector AR-1 - provincia de Alicante  
Término municipal de: Santa Pola  
